
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 99411/8609 (1) 

Τροποποίηση της 152091/7891/12.12.75 κοινής υπουργικής από¬ 
φασης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το Ν.Δ. 1383/1973 ΦΕΚ 94 Α/77/4.1.74 «περί ιδρύσεως Κέ¬ 
ντρου Επιμόρφώσεως Στελεχών ΕΝ». 

β) Το Ν.Δ. 99/1973 «περί συστάσεως Κεφαλαίου Ναυτικής Εκπαι- 
δεύσεως κ.λ.π.». 

γ) Την αρ. 152091/7891/12.12.75 ΦΕΚ 1482Β-/75 Κοινή 
Υπουργική Απόφαση Οικονομικών και Εμπορικής Ναυτιλίας. 

δ) Τη 2389/13.2.87 κοινή απόφαση του Πρωθυπουργού του 
Υπουργού Οικονομικών, αποφασίζουμε: 

Τροποποιούμε την παράγραφο 4β του άρθρου 8 της αρ. 152091/ 
7891/12.12.75 Κοινή Υπουργική Απόφαση ως ακολούθως: 

«4.0 ΥΕΝ ύστερα από σύμφωνη γνώμη του Γ.Σ./ΔΣΕΝ μπορεί να 
χορηγεί στο κατά το άρθρο 1 προσλαμβανόμενο προσωπικό της Δημο¬ 
σίας Ναυτικής Εκπαιδεύσεως· και σε βάρος ΚΝΕ αμειβόμενο: 

α) Άδεια απουσίας χωρίς αποδοχές μέχρι τρεις μήνες μέσα στο ίδιο 
ημερολογιακό έτος πέρα από τη δικαιούμενη κανονική άδεια. 

β) Εκπαιδευτική άδεια, μετά ή άνευ αποδοχών μέχρι ένα (1) έτος για 
επιμόρφωση στην ημεδαπή ή την αλλοδαπή, εφόσον έχουν μονοετή του¬ 
λάχιστο υπηρεσία στη ναυτική εκπαίδευση. Μετά τη λήξη της χορηγη- 
θείσας εκπαιδευτικής άδειας μετ’ αποδοχών ο μισθωτός υποχρεούται να 
παραμείνει στη Δημόσια Ναυτική Εκπαίδευση επί χρόνο τριπλάσιο του 
χρόνου της χορηγηθείσας εκπαιδευτικής άδειας. Σε περίπτωση αθετή- 
σεως της παραπάνω υποχρεώσεως ο μισθωτός υποχρεούται να καταβά¬ 
λει προς το ΚΝΕ αποζημίωση ίση προς τις αποδοχές του χρόνου της χο¬ 
ρηγηθείσας άδειας. Ο χρόνος της εκπαιδευτικής άδειας με αποδοχές θε¬ 
ωρείται χρόνος πραγματικής υπηρεσίας». 

Η απόφαση αυτή που ισχύει από της κοινοποιήσεως να δημοσιευθεί 
στην Εφημερίδα της Κυβερνήσεως. 

Αθήνα, 12 Οκτωβρίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΣΠ. ΚΑΛΟΥΔΗΣ ΕΥΑΓ. ΓΙΑΙΜΝΟΠΟΥΛΟΣ 

-φ- 

Αριθ. 96405/ΙΙΙ-101 (2) 

Απαλλαγή της Εταιρείας «ΡΕΚΕΙΕ» ΑΕ από την προσκόμιση αποδει¬ 
κτικού φορολογικής ενημερότητας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/52 «περί ρυθμί- 
σεως ειδικών τινών περιπτώσεων εφαρμογής του νόμου περί εισπρά- 
ξεως δημοσίων εσόδων και (άλλων τινών διατάξεων». 

2. Την απόφασή μας αριθ. 247793/1956 «περί αποδειχτικού ενη¬ 
μερότητας των προς το Δημόσιο χρεών» όπως τροποποιήθηκε και συ¬ 
μπληρώθηκε μεταγενέστερα. 

3. Το από 29.9.87 αίτημα της Εταιρείας ΡΕΚΕΙΕ Σ. Προυσάλο- 
γλου & Υιός Α.Ε. με την οποία ζητούν απαλλαγή από την υποχρέωση 
προσκόμισης αποδεικτικού φορολογικής ενημερότητας για χρέη προς το 
Δημόσιο, προς διευκόλυνση του έργου των εκκαθαριστών, επειδή η πα¬ 
ραπάνω Εταιρεία έχει τεθεί υπό εκκαθάριση, σύμφωνα με τις διατάξεις 
του άρθρου 9 του Ν. 1386/83. 

4. Την απόφαση του Πρωθυπουργού και του Υπουργού Οικονομικών 
2389/13.2.87 με την οποία ανατέθηκαν αρμοδιότητες στον Υφυ¬ 
πουργό, αποφασίζουμε: 

Απαλλάσσουμε την Εταιρεία «ΡΕΚΕΠ.» Σ. Προυσάλογλου & Υιός 
Α.Ε. από την υποχρέωση προσκόμισης αποδεικτικού φορολογικής ενη¬ 
μερότητας για τα χρέη της προς το Δημόσιο, όπου αυτό απαιτείται και 
για χρονικό διάστημα από 15.10.1987 μέχρι 15.11.1987. 

Αθήνα, 15 Οκτωβρίου 1987 

Ο Υφυπουργός 
ΣΠΥΡΟΣ ΚΑΛΟΥΔΗΣ 

- ♦ - 

Αριθ. 97684/2707 (3) 

Ανάθεση της διαχείρισης του Κρατικού Βρεφονηπιακού Σταθμού Νέας 
Σμύρνης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθ. 160/16.4.1986 (ΦΕΚ 61/τεύχος Α/ 
8.5.1986) «Ίδρυση πενήντα (50) Κρατικών Σταθμών και εβδομήντα 
(70) Κρατικών Βρεφονηπιακών Σταθμών». 

4. Το έγγραφο της Τράπεζας της Ελλάδας αριθμ. 60051/ 
7.10.1987. 

5. Την απόφαση του Υπουργού των Οικονομικών αριθ. 53755/ 
4203/26.5.1986 (ΦΕΚ 383/Β τεύχος/10.6.1986) «Μεταβίβαση 
της Εξουσίας να υπογράφουν με εντολή Υπουργού, στους Προϊσταμέ¬ 
νους Δ/νσεων, Τμημάτων κ.λ.π.», αποφασίζουμε: 

Η ταμειακή διαχείριση του Κρατικού Βρεφονηπιακού Σταθμού Νέας 
Σμύρνης ν’ ασκείται από την Τράπεζα της Ελλάδας, σύμφωνα με τις 
διατάξεις του από 20.1.1932 Π.Δ/τος «Διαχείριση νομικών προσώ¬ 
πων από την Τράπεζα της Ελλάδας» όπως αυτό τροποποιήθηκε με το 
από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στο Δημόσιο Ταμείο Νέας 
Σμύρνης. 

Η παρούσα απόφαση να δημσιευθεί στην Εφημερίδα της Κυβέρνη¬ 
σης· 

Αθήνα, 12 Οκτωβρίου 1987 
Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 

- ♦ - 

Αριθ. 41807 (4) 

Έγκριση πίνακα Διαιτητών και Επιδιαιτητών εκκοκκισμένου βαμβα¬ 
κιού περιόδου 1987-1988. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 2,5,6 και 11 του ΝΔ 3853/58 «Περί 
Οργανισμού Βάμβακος» όπως τροποποιήθηκε και ισχύει. 

2. Το άρθρο 1 του Ν.Δ. 3611/56 «Περί ταξινομήσεως βάμβακος 
• κ.λ.π.». 

3. Τις διατάξεις του άρθρου 4 του 328/64 Β.Δ. «Περί ταξινομήσεως 
| βάμβακος όπως τροποποιήθηκε με το 337/76 Π.Δ.». 

4. Την 3727/24.6.82 κοινή απόφασή των Υπουργών Προεδρίας 
Κυβερνήσεως και Γεωργίας «Περί διατηρήσεως επιτροπών Οργανι¬ 
σμού Βάμβακος κ.λ.π.» (ΦΕΚ 434/Β/24.6.1982). 

5. Την 344176/86 απόφαση του Υπ. Γεωργίας «Περί ανάθεσης αρ¬ 
μοδιοτήτων στους Υφυπουργούς Γεωργίας κ.λ.π.» (ΦΕΚ 312/86 τεύ¬ 
χος Β). 

6. Την 57/Ζ4/10.9.87 απόφαση του Διοικητικού Συμβουλίου του 
Οργανισμού Βάμβακος, αποφασίζουμε: 

Εγκρίνουμε τον υπό του Οργαν. Βάμβακος καταρτισθέντα πίνακα 


Διαιτητών και Επιδιαιτητών για την Επιτροπή Διαιτησιών ταξινόμησης 
εκκοκκισμένου -βαμβακος όπως ακολουθεί: 

Α. Από την Ένωση Βιομηχάνων Βαμβακουργών Ελλάδας 

Διαιτητές: Γαλάτης Ιωάννης, Κολτσάκης Χρήστος, Παπαδογιάννης 
Γρηγόρης, Μπακάλης Κων/νος. 

Επιδιαιτητές: Αργυρός Ευάγγελος. 

Β. Από την ΚΥΔΕΠ 

Διαιτητές: Αλιμπάρτης Νικόλαος, Ντόγανος Παναγιώτης. 

Επιδιαιτητές: Τελειορίδης Δημήτριος. 

Γ. Από την Ένωση Ελλήνων Εξαγωγέων Βάμβακος. 

Διαιτητές: Βαΐτσος Παναγιώτης, Καράμπελας Γεώργιος. 

Επιδιαιτητές: Καφαντάρης Θρασύβουλος, Μαγρίζος Ζακινός. 

Δ. Από την Πανελλήνια Ένωση Εκ/στών και Εξαγωγέων Βάμβα¬ 
κος. 

Διαιτητές: Δεληκάρης Μίλτος, Ουσουλτζόγλου Νικ. 

Επιδιαιτητές: Καραγιώργος Χαράλαμπος, Παπακώστας Βασί¬ 
λειος. 

Ε. Από τον Οργανισμό Βάμβακος 

Διαιτητές: Γεώργιος Γωγιάκος, Σεραφ. Μαστροδήμος, Κων/νος 
Αγγέλου, Ιωάννης Καραγιώργος. 

Επιδιαιτητές: Στέφανος Λελούδας, Κων/νος Χατζής. 

Η παρούσα απόφαση ισχύει από της 1ης Σεπτεμβρίου 1987 μέχρι 
της 31ης Αυγούστου 1988. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 14 Οκτωβρίου 1987 

Ο Υφυπουργός 

Δ. ΠΙΤΣΙΩΡΗΣ 

- 4 - 

Αριθ. 32290 (5) 

Ανάκληση απόφασης για τη χρηματοδότηση του Τ.Ο.Ε.Β. Παλαιού 
Μυλότοπου Πέλλας. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την κοινή απόφαση αριθ. 31579/87, των Υπουργών Εθνικής Οι¬ 
κονομίας και Εργασίας «Έγκριση διάθεσης ποσού 500.000.000 δρχ. 
από κεφάλαια του ΟΑΕΔ για την εκτέλεση κοινωφελών έργων». 

3. Το 107086/24.8.87 έγγραφο του ΟΑΕΔ, με το οποίο μας υπέ¬ 
βαλε απόσπασμα πρακτικού της 264/18.8.87 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για την ανάκλησή της απόφασης χρηματοδότησης του ΤΟΕΒ 
Παλαιού Μυλότοπου Πέλλας, αποφασίζουμε: 

Ανακαλούμε την κοινή απόφαση αριθμ. 31450/19.6.87 των 
Υπουργών Εθνικής Οικονομίας και Εργασίας μόνο ως προς το σημείο 
που αφορά τη χρηματοδότηση του ΤΟΕΒ Παλαιού Μυλότοπου Πέλλας 
για τους αναφερόμενους στο πρακτικό λόγους. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Οκτωβρίου 1987 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Γ. ΓΕΝΝΗΜΑΤΑΣ 

- 4 - 

Αριθ. 1869 (6) 

Επαναπρόσληψη οδηγών τουριστικών λεωφορείων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Π.Δ. 1156/1977 «περί Οργανισμού του 
Υπουργείου Εργασίας». 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την ανάγκη προστασίας των οδηγών που απασχολούνται στις 
Τουριστικές επιχειρήσεις, αποφασίζουμε: 

Επιχειρήσεις Τουριστικών Λεωφορείων που έχουν προσλάβει και 
απασχολούν οδηγούς στα λεωφορεία τους για την τουριστική περίοδο, 
υποχρεούνται να επαναπροσλάβουν τους ίδιους οδηγούς και κατά την 
επόμενη τουριστική περίοδο, από τότε που αυτή θα αρχίσει, και ανάλογα 
με τον αριθμό των κινουμένων λεωφορείων τους. 

Ο οδηγός προκειμένου να ασκήσει το δικαίωμα για επαναπρόσληψή 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

του, σύμφωνα με την προηγούμενη παράγραφο, υποχρεούται να υποβά- 
λει γραπτή δήλωση για την επιθυμία του αυτή στον εργοδότη μέσα στο 
Φλεβάρη κάθε χρόνου. Σε περίπτωση, που ο οδηγός δεν υποβάλει γρα¬ 
πτή δήλωση ή που μετά τη δήλωσή του, τον καλέσει εγγράφως ο εργο¬ 
δότης, στη διεύθυνση κατοικίας που του δήλωσε, και δεν παρουσιαστεί 
μέσα σε πέντε (5) ημέρες για υπηρεσία, χάνει κάθε δικαίωμα για επανα- 
πρόσληψη και αποζημίωση. 

Η απόφαση αυτή να δημοσιευτεί στην Εφημερίδα της Κυβερνήσεως, 
θα ισχύσει από 1ης Ιανουάριου 1988 και θα επικυρωθεί με νομοθετική 
διάταξη. 

Αθήνα, 19 Οκτωβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- ♦- 


Αριθ. 21/21/2097 (7) 

Υπαγωγή τον ταχτικού προσωπικού Ν.Π.Δ.Δ. στις διατάξεις του άρθρου 11 του Ν.Δ. 

4277/62 και στην ασφάλιση του ΙΚΑ-ΕΤΕΑΜ. 

Ο ΥΠΟΥΡΓΟΣ 

ΥΓΕΙΑΣ - ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1, παρ. 1 του Ν. 1654/1986 «Υπα¬ 
γωγή του τακτικού προσωπικού των νομικών προσώπων δημοσίου δι¬ 
καίου στις διατάξεις του άρθρου 11 του Ν.Δ. 4277/1962 και άλλες 
διατάξεις». 


2. Τη σύμφωνη γνώμη του Διοικητικού Συμβουλίου του Ταμείου 
Προνοίας Δικηγόρων Βέροιας που διατυπώθηκε στην 28/31.8.87 συ¬ 
νεδρίασή του. 

3. Τη σύμφωνη γνώμη του Διοικητικού Συμβουλίου του Ταμείου 
Προνοίας Δικηγόρων Κατερίνης που διατυπώθηκε στην 11/2.9.87 συ¬ 
νεδρίασή του. 

4. Την 1358/2.10.87 (ΦΕΚ 535/5.10.87 τ.Β') απόφαση του 
Πρωθυπουργού και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων», αποφασίζουμε:- 

1. Το τακτικό προσωπικό του Ταμείου Προνοίας Δικηγόρων Βέροιας 
και του Ταμείου Προνοίας Δικηγόρων Κατερίνης, που ασφαλίζεται στον 
κλάδο συντάξεων του Ιδρύματος Κοινωνικών Ασφαλίσεων (ΙΚΑ), υπά¬ 
γεται στις διατάξεις του άρθρου 11 του Ν.Δ. 4277/1962 (ΦΕΚ 191), 
από την πρώτη του επόμενου μήνα από τη δημοσίευση της απόφασης 
αυτής στην Εφημερίδα της Κυβερνήσεως. 

2. Από την ίδια πιο πάνω ημερομηνία το τακτικό προσωπικό του Τα¬ 
μείου Προνοίας Δικηγόρων Βέροιας και του Ταμείου Προνοίας Δικηγό¬ 
ρων Κατερίνης υπάγεται στην ασφάλιση του Ειδικού Τομέα Επικουρι¬ 
κής Ασφάλισης Μισθωτών (ΙΚΑ-ΕΤΕΑΜ). 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 13 Οκτωβρίου 1987 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 


♦ 


Αριθ. 64425 (8) 

Ανάδειξη μελών Δ.Σ. του Συλλόγου Δικαστικών Επιμελητών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Κατά τις αρχαιρεσίες που έγιναν στις 21.6.1987 για την ανάδειξη 
ενός τακτικού μέλους και τριών αναπληρωματικών του Διοικητικού 
Συμβουλίου του Συλλόγου Δικαστικών Επιμελητών του Εφετείου Θρά¬ 
κης καθώς και ενός μέλους της Εξελεγκτικής επιτροπής, μετά την πα¬ 
ραίτηση δύο τακτικών δύο αναπληρωματικών και ενός μέλους της εξε¬ 
λεγκτικής επιτροπής, που είχαν εκλεγεί κατά τις αρχαιρεσίες που έγιναν 
στις 18.1.1987 και 25.1.87 (ΦΕΚ 283/9.6.87, Τ.Β.), εκλέχτηκαν οι 
παρακάτω: 


Τακτικό μέλος 


Ιωάννης Κάλτζας του Αναστασίου 


Αναπληρωματικά μέλη 

1. Χρήστος Γ,αλαζούλας του Θεοδώρου 

2. Κων/νος Σταματιάδης του Δημητρίου 

3. Κων/νος Γογολόπουλος του Σταύρου 


Μέλος εξελεγκτικής επιτροπής 
Θεόδωρος Κοκίδης 

Αθήνα, 14 Οκτωβρίου 1987 
Με εντολή Υπουργού 
Η Διευθύντρια 
Μ. ΜΗΤΣΟΠΟΥΛΟΥ 


♦ 


Αριθ. Β1/661 (9) 

Αυτοδίκαιη σύσταση προσωρινών θέσεων με σχέση εργασίας ιδιωτικού 
δικαίου αορίστου χρόνου στο Πανεπιστήμιο Πατρών. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Την αρ. ΔΙΠΙΔ/Φ.42/24/11440/31.12.86 (ΦΕΚ 921/86 
Τ.Β’) κοινή απόφαση των Υπουργών Προεδρίας της Κυβέρνησης, Εσω¬ 
τερικών και Οικονομικών «Ρύθμιση θεμάτων προσωπικού ιδιωτικού Δι¬ 
καίου». 

2. Την απόφαση του Πρωθυπουργού και του Υπουργού Εθν. Παι¬ 
δείας και Θρησκευμάτων Η/5822/1987 «Αρμοδιότητες Υφυπουργών 
ΥΠΕΠΘ (ΦΕΚ 528 τ.Β’). 

3. Τις αριθ. 3/14.4.87 και 4/15.6.87 αποφάσεις του Υπηρεσιακού 
Συμβουλίου Διοικητικού Προσωπικού του Πανεπιστημίου Πατρών, δια¬ 
πιστώνουμε: 

ότι στο Πανεπιστήμιο Πατρών έχουν συσταθεί αυτοδίκαια οι παρα¬ 
κάτω είκοσι τέσσερις (24) προσωρινές θέσεις με σχέση εργασίας ιδιωτι¬ 
κού δικαίου αορίστου χρόνου: 

Μία (1) θέση Μηχανολόγου - Μηχανικού ΠΕ, δύο (2) θέσεις Διοικη¬ 
τικών Υπαλλήλων ΠΕ, δύο (2) θέσεις Τεχνολόγων - Μηχανολόγον ΤΕ, 
μία (1) θέση Τεχνολόγων Ηλ/γων ΤΕ, τρεις (3) θέσεις Διοικητικών 
Υπαλλήλων ΤΕ, έξι (6) θέσεις Δακτυλογράφων ΔΕ, μία (1) θέση Δια- 
τρητών ΔΕ, δύο (2) θέσεις θερμαστών ΥΕ, τέσσερις (4) θέσεις Φυλάκων 
- Νυκτοφυλάκων ΥΕ και δύο (2) θέσεις Πρακτικών Μηχανικών Α' και 
Β’. 

Οι ανωτέρω προσωρινές θέσεις καταργούνται αυτοδικαίως μόλις κε¬ 
νωθούν με οποιοδήποτε τρόπο. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1987 

Ο Υφυπουργός 

Γ.ΚΩΝΣΤΑΝΤΙΝΙΔΗΣ 


♦ 


Αριθ, ΥΠΠΟ/ΓΝΟΣ/41038 (10) 

Επιστροφή φόρου στους παραγωγούς και στους επιχειρηματίες αιθου¬ 
σών προβολής ταινιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/Α). 

2. Τις διατάξεις του Ν. 1597/1986 (ΦΕΚ 68/Α). 

3. Του άρθρου 60 του Ν. 1731/1987 (ΦΕΚ 161/Α). 

4. Την αρ. 2389/13.2.87 απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στον Υφυπουργό Οικονομι¬ 
κών» (ΦΕΚ 81/Β), αποφασίζουμε: 

Άρθρο 1. 

Σύσταση επιτροπής 

Συνιστάται και λειτουργεί στο Υπουργείο Πολιτισμού (ΥΠΠΟ) επι¬ 
τροπή βεβαίωσης εξόδων παραγωγής. 

Η επιτροπή αυτή είναι αρμόδια για τη βεβαίωση των εξόδων παρα¬ 
γωγής κάθε ελληνικής ταινίας μεγάλου ή μικρού μήκους και αποτελεί- 
ται από πέντε (5) μέλη, ως εξής: 

α) τον προϊστάμενο του τμήματος κινηματογράφου του ΥΠΠΟ 
β) δύο σκηνοθέτες κινηματογράφου 
γ) ένα παραγωγό κινηματογραφικών ταινιών 
δ) ένα τεχνικό κινηματογράφου 

Τα μέλη της Επιτροπής με τους αναπληρωτές τους ορίζονται, με 
απόφαση του Υπουργού Πολιτισμού το μήνα Ιανουάριο με εξαίρεση την 
πρώτη συγκρότηση. Η θητεία της επιτροπής είναι διετής, εκτός από την 
πρώτη της οποίας η θητεία λήγει στις 31.12.1988. 

Πρόεδρος της επιτροπής είναι ο προϊστάμενος του τμήματος κινημα¬ 
τογράφου του ΥΠΠΟ. Τον πρόεδρο της επιτροπής όταν απουσιάζει ή 
κωλύεται, αναπληρώνει ο νόμιμος αναπληρωτής του. 

Η επιτροπή συνεδριάζει μετά από πρόσκληση του προέδρου ή του 
αναπληρωτή του και βρίσκεται σε απαρτία όταν παρίστανται τρία (3) 
τουλάχιστον μέλη της. Οι αποφάσεις της λαμβάνονται με απόλυτη 

πλειοψηφία των παρόντων μελών. 

Σε περίπτωση ισοψηφίας η ψηφοφορία επαναλαμβάνεται στην επό¬ 
μενη συνεδρίαση και αν προκόψει νέα ισοψηφία, επικρατεί η γνώμη υπέρ 
της οποίας ψήφισε ο πρόεδρος ή ο αναπληρωτής του. 

Χρέη γραμματέα της'επιτροπής εκτελεί υπάλληλος του τμήματος κι¬ 
νηματογράφου του ΥΠΠΟ. Η αμοιβή των μελών και του γραμματέα 
της επιτροπής καθορίζονται σύμφωνα με την κείμενη νομοθεσία. 

Άρθρο 2. 

Βεβαίωση εξόδων παραγωγής 

1. Μετά την ολοκλήρωση της παραγωγής κινηματογραφικής ταινίας 
μεγάλου ή μικρού μήκους, ο παραγωγός υποβάλλει στο Υπουργείο Πο¬ 
λιτισμού αίτηση για τη βεβαίωση των εξόδων παραγωγής της ταινίας. 
Στην αίτηση ο παραγωγός προσδιορίζει τον τίτλο της ταινίας, το είδος 
της και το συνολικό της κόστος. Η αίτηση αυτή επιτρέπεται να συμπερι- 
λαμβάνεται στην αίτηση του παραγωγού για την επιστροφή του φόρου. 

Η αίτηση πρέπει να συνοδεύεται υποχρεωτικά από: 
α) ενυπόγραφη κατάσταση στην οποία θα περιέχονται αναλυτικά και 
εξειδικευμένα κατά κατηγορία τα έξοδα παραγωγής. 

β) υπεύθυνη δήλωση του παραγωγού ότι τα αναγραφόμενα στην κα¬ 
τάσταση έξοδα είναι ειλικρινή, ότι έχουν εκδοθεί τα απαιτούμενα κατά 
το νόμο αποδεικτικά στοιχεία και ότι είναι καταχωρημένα στα επίσημα 
βιβλία της επιχείρησης του παραγωγού. 

2. Η κατάσταση των εξόδων παραγωγής περιλαμβάνει τις εξής ειδι¬ 
κότερες κατηγορίες, κατά κωδικό αριθμό. 

Α1. συγγραφικά δικαιώματα 

Α2. αμοιβή σεναριογράφου 

Α3. αμοιβή σκηνοθέτη 

Α4. αμοιβές ηθοποιών - κομπάρσων 

Α5. αμοιβές τεχνικών 

Α6. αμοιβές συμβούλων 

Α7. αμοιβή συνθέτη μουσικής και εκτελεστών μουσικής 
Α8. έξοδα πρώτων υλών (ΝΕΟΑΤίνΕ-ΤΑΡΕ-ΡΕΚΓΟΚΕ-ΤΟΝΕ- 
ΕΙΕΜ) 

Α9. δαπάνη χρήσης μηχανημάτων (μηχανήματα λήψης ήχου και ει¬ 
κόνας, κίνησης-γερανός, τράβελλιγκ κ.λπ.) 

Α10, έξοδα κίνησης προσωπικού και μηχανημάτων (μεταφορικά 
μέσα, διαμονή, διατροφή κ.λπ.) 

Α11. έξοδα τεχνικής επεξεργασίας (εμφάνιση αρνητικού - θετικού ει¬ 
κόνας και ήχου, εγγραφές - μεταγραφές ήχου, μείξη ηχητικού μέρους, 
τρυκ εικόνας, τίτλοι, υποτιτλισμός, μεταφορά - ντουμπλάζ - σε ξένη 
γλώσσα ή από ξένη γλώσσα στην ελληνική) 

Α12. έξοδα μοντάζ (αμοιβές προσωπικού, δαπάνες μηχανημά¬ 
των) 

Α13. έξοδα παραγωγής πρώτης κόπιας 

Β14. αμοιβή παραγωγού και λειτουργικά έξοδα γραφείου παραγω¬ 
γής (μισθώματα, αμοιβές προσωπικού, συνήθεις δαπάνες λειτουργίας 
κλπ.) 

Β2. διάφορα λοιπά έξοδα 

3. Όλα τα αναφερόμενα στην κατάσταση έξοδα πρέπει να αποδεικνύ- 
ονται με τα προβλεπόμενα κατά περίπτωση από την φορολογική νομο¬ 
θεσία στοιχεία, με τις εξής ειδικές διευκρινίσεις: 

α) όταν ο παραγωγός χρησιμοποίησε μηχανήματα που αποδεδειγ¬ 
μένα ανήκουν σ’ αυτόν, η αξία χρήσης υπολογίζεται με βάση τις συνή¬ 
θεις τιμές μίσθωσης. 

β) όταν ο παραγωγός ασκεί ατομική επιχείρηση και έχει συμμετοχή 
στην ταινία ως συγγραφέας σεναρίου, σκηνοθέτης κλπ., δικαιούται να 
περιλάβει στην κατάσταση ως αμοιβή του για τις υπηρεσίες αυτές, ποσό 
ίσο με το καταβαλλόμενο συνήθως στις περιπτώσεις αυτές. 

Το ποσό αυτό δεν μπορεί να είναι μεγαλύτερο: 
βΐ. Προκειμένου για αμοιβή του παραγωγού, για την σκηνοθεσία: 
Του 9 % του κόστους (κωδικοί Α1, Α2, Α4-Α13, Β2) 
β2. Προκειμένου για αμοιβή του παραγωγού για τη συγγραφή του 
σεναρίου: 

Του 3% του κόστους (κωδικοί Α3-Α13, Β2) 
γ) Η αμοιβή παραγωγού και τα λειτουργικά έξοδα παραγωγής κα¬ 
θορίζονται σε ποσοστό 8% επί του συνολικού κόστους (κωδικοί Α1- 
Α13, Β2). 

δ) Στον Κωδικό Β2 ο παραγωγός δικαιούται να περιλάβει δαπάνες μη 
αποδεικνυόμενες από επίσημα δικαιολογητικά, σε ποσοστό επί του συνο¬ 
λικού κόστους το οποίο δεν μπορεί να υτεερβαίνει το 6% (κωδικοί Α4- 
Α13). 

Τα παραπάνω ποσά και ποσοστά μπορούν να αναπροσαρμόζονται με 
απόφαση του Υπουργού Πολιτισμού. 

4. Η αίτηση με τα απαιτούμενα δικαιολογητικά διαβιβάζεται στην 


επιτροπή, η οποία ελέγχει και βεβαιώνει τα έξοδα παραγωγής στον συ¬ 
ντομότερο δυνατό χρόνο και όχι αργότερα από τρεις μήνες από την υπο¬ 
βολή της αίτησης. 

Ο παραγωγός έχει το δικαίωμα να εμφανισθεί στην επιτροπή και να 
επεξηγήσει συνοπτικά τις δαπάνες της ταινίας, έχει επίσης την υποχρέ¬ 
ωση να προσέλθει στην επιτροπή ή σε εξουσιοδοτημένο απ’ αυτήν μέλος 
της, αν κληθεί, για την παροχή διευκρινίσεων και την υποβολή συμπλη¬ 
ρωματικών στοιχείων. Οφείλει επίσης να χορηγεί στην επιτροπή αντί¬ 
γραφα των αποδεικτικών των δαπανών στοιχείων, αν ζητηθούν, ως και 
να επιδεικνύει συγκεκριμένα αποσπάσματα των επισήμων βιβλίων του, 
για τον έλεγχο της καταχώρησης των δαπανών. 

Άρθρο 3. 

Επιστροφή φόρου 

1. Μέσα στο πρώτο εξάμηνο κάθε ημερολογιακού έτους, εκτός από 
την πρώτη εφαρμογή ο παραγωγός υποβάλλει στο Υπουργείο Πολιτι¬ 
σμού αίτηση για την επιστροφή του φόρου που εισπράχθηκε κατά την 
προβολή της ταινίας του τον προηγούμενο χρόνο, σύμφωνα με το άθρο 7 
του Ν. 1597/86. 

Στην αίτηση αναφέρεται ο τίτλος και το είδος της ταινίας, ως και το 
σύνολο του φόρου που εισπράχθηκε κατά την προβολή της ταινίας κατά 
το αμέσως προηγούμενο έτος. 

Με την αίτηση υποβάλλονται υποχρεωτικά: 

α) αναλυτική κατάσταση που περιέχει εξειδικευμένα κατά κατηγο¬ 
ρίες και χρονολογικά τα έσοδα από την εκμετάλλευση της ταινίας. Στην 
κατάσταση αυτή επισυνάπτονται τα απαιτούμενα από την κείμενη νομο¬ 
θεσία επίσημα αποδεικτικά στοιχεία για κάθε μορφή εσόδου σε πρωτό¬ 
τυπα ή θεωρημένα αντίγραφα. 

Ως έσοδα της ταινίας, για τον υπολογισμό του επιστρεπτέου φόρου 
και μόνο, θεωρούνται όλα τα εκκαθαρισμένα έσοδα του παραγωγού, 
μετά την αφαίρεση των δαπανών εκμετάλλευσης που αναλογούν στο πο¬ 
σοστό συμμετοχής του στην παραγωγή της ταινίας, από την προβολή 
της σε κινηματογραφικές αίθουσες στην Ελλάδα, τα έσοδα ατιό την διά¬ 
θεση της ταινίας για προβολή σε βίντεο και τα έσοδα από την διάθεση 
της ταινίας για τηλεοπτική προβολή στην Ελλάδα. 

β) κατάσταση που περιέχει αναλυτικά τον εισπραχθέντα, κατά την 
προβολή της ταινίας φόρο. 

Ως φόρος που εισπράχθηκε και συνεπώς είναι επιστρεπτέος, σύμ¬ 
φωνα με τις διατάξεις του Ν. 1597/86 και της απόφασης αυτής, θεω¬ 
ρείται ο φόρος που πραγματικά εισπράχθηκε με βάση τον αριθμό και την 
τιμή των εισιτηρίων που πραγματοποίησε η ταινία στις αίθουσες προβο¬ 
λής της χώρας. 

Τα ποσά που περιέχονται στην κατάσταση αυτή αποδεικνύονται από 
την υποβολή βεβαίωσης Οικονομικής Εφορίας ή από τα θεωρημένα 
έντυπα διακίνησης εισιτηρίων των κινηματογραφικών αιθουσών, τα 
οποία υποχρεούνται να παραδίδουν οι επιχειρηματίες αιθουσών προβο¬ 
λής στον παραγωγό ή στο αρμόδιο γραφείο διανομής - εκμετάλλευσης, 
ακόμη και στις περιπτώσεις εκείνες που τα δικαιώματα για την προ¬ 
βολή της ταινίας δεν υπολογίζονται σε ποσοστό επί των εισπράξεων, 
αλλά με ορισμένη (ΕΙΧ) τιμή, κατ’ αποκοπή, ανεξαρτήτως αριθμού εισι¬ 
τηρίων. 

Ο παραγωγός συνοδεύει την αίτηση και τις καταστάσεις με υπεύθυνη 
δήλωση που βεβαιώνει την ειλικρίνεια των περιεχομένων στοιχείων. 

2. Οι υπηρεσίες του ΥΠΠΟ ελέγχουν την ακρίβεια της αίτησης και 
των δικαιολογητικών και προβαίνουν στην εκκαθάριση του επιστρε- 
πτέου φόρου σε βάρος της πίστωσης της παρ. 2 του άρθρου 7 του Ν. 
1597/86 σύμφωνα με τα προβλεπόμενα στην παρ. 3 του ίδιου άρθρου 
και τις διευκρινίσεις της απόφασης αυτής. 

3. Το ποσό του εισπραχθέντος φόρου επιστρέφεται στον ιδιώτη παρα¬ 
γωγό ή συμπαραγωγό της ταινίας έως ότου το ποσό αυτό συν το ποσό 
των εσόδων του, όπως αυτά καθορίζονται στην σχετική παράγραφο, κα- 
λύψουν το ποσοστό συμμετοχής του στο βεβαιωμένο κόστος της ταινίας 
(παρ. 3 άρθ. 7 του Ν. 1597/86). Φόρος δεν επιστρέφεται σε παραγωγό 
ή συμπαραγωγό δημόσιο φορέα ή σε φορέα που ελέγχεται από το Δημό¬ 
σιο. 

Άρθρο 4. 

Επιχειρήσεις αιθουσών προβολής ταινιών 

1. Η επιστροφή του ποσοστού του φόρου στους επιχειρηματίες αιθου¬ 
σών προβολής ταινιών γίνεται από το ΥΠΠΟ, σύμφωνα με τις διατάξεις 
της απόφασης αυτής και τις διατάξεις των παραγράφων 4 έως 7 και 9 
του άρθρου 7 του Ν. 1597/86 όπως ισχύει, ύστερα από σχετική αίτηση 
του επιχειρηματία. Η αίτηση υποβάλλεται μέσα στο πρώτο εξάμηνο 
κάθε ημερολογιακού έτους για την επιστροφή του φόρου τοΟ αμέσως 
προηγούμενου έτους, εκτός από την πρώτη εφαρμογή. 

Με την αίτηση υποβάλλονται υποχρεωτικά: 

α) βεβαίωση της αρμόδιας Οικονομικής Εφορίας από την οποία προ¬ 
κύπτει ο αριθμός των εισιτηρίων που πραγματοποίησε η αίθουσα συνο¬ 
λικά και κατά κατηγορία τιμής εισιτηρίου, καθώς και το ποσό του φόρου 
που εισπράχθηκε συνολικά και κατά κατηγορία εισιτηρίων. 

β) αντίγραφο του θεωρημένου εντύπου διακίνησης εισιτηρίων της αί¬ 
θουσας, από το οποίο πρέπει να προκύπτουν οι τίτλοι των ταινιών που 
προβλήθηκαν, η εθνικότητά τους, το γραφείο εκμετάλλευσης κάθε ται¬ 
νίας, ο χρόνος της προβολής τους και ο αριθμός των εισιτηρίων που 
πραγματοποιήθηκαν. 

Από το έγγραφο αυτό διαπιστώνεται η συνδρομή των προϋποθέσεων 
της παρ. 5 του άρθρου 7 του Ν. 1597/86. 

2. Ειδικά για την.επιστροφή του φόρου που εισπράχθηκε από την 
έναρξη ισχύος του Ν. 1597/86 μέχρι το τέλος του 1986, δεδομένου ότι 
το χρονικό αυτό διάστημα περιλαμβάνει τη μισή χειμερινή περίοδο, η 
προϋπόθεση του εδ. β της παρ. 5 του άρθρου 7 του ίδιου νόμου καλύπτε¬ 
ται αν η αίθουσα έχει προβάλει ελληνικές ταινίες κατά τη χειμερινή πε¬ 
ρίοδο του τέλους του 1986, επί τρεις εβδομάδες. 

3. Οι υπηρεσίες του ΎΠΠΟ ελέγχουν την ακρίβεια της αίτησης και 
των δικαιολογητικών και προβαίνουν στην εκκαθάριση του επιστρε- 
πτέου φόρου σε βάρος της πίστωσης της παρ. 2 του άρθρου 7 του παρα¬ 
πάνω νόμου, σύμφωνα με τα προβλεπόμενα στην παρ. 4 του ίδιου άρ¬ 
θρου. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 15 Οκτωβρίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

Σ. ΚΑΛΟΥΔΗΣ Α.Μ. ΜΕΡΚΟΥΡΗ 

-♦- 

Αριθ- ΥΠΟΟ/ΑΙΟ1Κ/Α3/Φ89/40982 (11) 

Τροποποίηση ημερών εκτός έδρας υπαλλήλων του Υπουργείου Πολιτι¬ 
σμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ. 65/1973 «Περί δαπανών κινήσεως των 
τακτικών πολιτικών δημοσίων υπαλλήλων. 

2. Την απόφαση αριθμ. 1700/13.2.76 του Υπουργείου Προεδρίας 
Κυβερνήσεως (ΦΕΚ 271/1.3.1976 περί καθορισμού του αριθμού των 
επιτρεπομένων ημερών κινήσεως και παραμονής εκτός έδρας πολιτικών 
δημοσίων υπαλλήλων κινουμένων δι’ εκτέλεσιν υπηρεσίας, όπως τροπο¬ 
ποιήθηκε και συμπληρώθηκε μεταγενέστερα καθώς και την όμοια από¬ 
φαση αριθμ. 1833/79 του αυτού Υπουργείου. 

3. Την κοινή απόφαση ΥΠΠΕ/ΔΙΟΙΚ/Φ60/1/Α4061/20.3.84, 
(ΦΕΚ τ.Β'/55 της 20.3.84) που αναφέρεται στη μεταφορά αρμοδιοτή¬ 
των του Υπουργείου Προεδρίας της Κυβέρνησης στα επί μέρους Υπουρ¬ 
γεία. 

4. Την κοινή απόφαση αριθ. 28243/845/18.4.84 των Υπουργείων 
Προεδρίας της Κυβέρνησης, Εθνικής Οικονομίας, Δημοσίων Έργων 
και Γεωργίας (ΦΕΚ 288/Β/9.5.84). 

5. Την απόφαση αριθμ. 23823/12.6.87 της Υπουργού Πολιτισμού 
που αναφέρεται στην έγκριση ημερών εκτός έδρας υπαλλήλων του 
Υπουργείου Πολιτισμού, αποφασίζουμε: 

Τροποποιούμε την απόφασή μας αριθμ. ΥΠΠΟ/ΔΙΟΙΚ/Α3/Φ89/ 
23823/ 12.6.87 ως προς την .παράγραφο έξι (6) και ορίζουμε ότι ο 
αριθμός ημερών κίνησης και παραμονής εκτός έδρας που ισχύει για 
τους υπαλλήλους της Εφορείας Εναλίων Αρχαιοτήτων θα ισχύει και για 
τους υπαλλήλους των Κλάδων ΠΕ2 Αρχαιολόγων, ΠΕ6 Τοπογράφων, 
ΠΕΙ2 Γεωλόγων της Εφορείας Παλαιοανθρωπολογίας - Σπηλαιολο- 
γίας του ΥΠ.ΠΟ. 

Κατά τα λοιπά ισχύει όπως η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την 1η Ιουλίου 1987. 

Αθήνα, 14 Οκτωβρίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 
-♦- 

Αριθ. ΚΑΤΕΧΝ/Α/31032/1653 (12) 

Χορήγηση άδειας ίδρυσης και λειτουργίας Μουσικής Σχολής στις Αγγε¬ 
λική Παπαδημητρίου και Μαρία Μαρούλη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 


2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Την αριθ. ΥΠΠΟ/ΔΙΟΙΚ/Ο.Ε./Φ.09/32530/ 8.8.86 (ΦΕΚ 
548/τ.Β'/12.8.86) απόφαση της Υπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» 
στον Γενικό Γραμματέα, στον Ειδικό Γραμματέα του Διοικητικού Το¬ 
μέα Πολιτιστικής Κληρονομιάς, και στους Προϊσταμένους Διευθύνσεων 
Τμημάτων και Γραφείων της Κεντρικής Υπηρεσίας του Υπουργείου 
Πολιτισμού». 

7. Το από 10.9.87 και αυτοψίας της Διεύθυνσης Πολιτιστικών Κτι¬ 
ρίων και Αναστηλώσεως Νεωτέρων Μνημείων του Υπουργείου Πολιτι¬ 
σμού. 

8. Της από 31.8.87 και 20.8.87 αιτήσεις των Αγγελική Παπαδη¬ 
μητρίου και Μαρία Μαρούλη με τα συνημμένα δικαιολογητικά, αποφα¬ 
σίζουμε: 

1. Χορηγούμε στις Αγγελική Παπαδημητρίου και Μαρία Μαρούλη 
άδειες ίδρυσης λειτουργίας Μουσικής Σχολής που θα στεγαστεί στο κτί¬ 
ριο της οδού Ταξιαρχών αρ. 40 Β' όροφος Κορυδαλλός και θα έχει την 
επωνυμία «Μουσική Σχολή Η ΦΟΥΓΚΑ». 

2. Η Μουσική Σχολή θα λειτουργήσει το τμήμα Πληκτών. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 5 σπουδαστών. 

4. Η άδεια ισχύει από της δημοσιεύσεώς της στην Εφημερίδα της 
Κυβερνήσεως. 

Αθήνα, 14 Οκτωβρίου 1987 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

- ♦ - 

Αριθ. ΚΑΤΕΧΝ/Δ/412 57 (13) 

Προσθήκη τμημάτων στο παράρτημα του Εθνικού Ωδείου στη Ρόδο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π.Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Την αριθ. ΥΠΠΟ/ΔΙΟ1Κ/Ο-Ε/Φ.03/ 32530/ 8.8.86 (ΦΕΚ 
548/τ.Β’/12.8.86) απόφαση της Υπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» 
στον Γενικό Γραμματέα, στον Ειδικό Γραμματέα του Διοικητικού Το¬ 
μέα Πολιτιστικής Κληρονομιάς, και στους Προϊσταμένους Διευθύνσεων 
Τμημάτων και Γραφείων της Κεντρικής Υπηρεσίας του Υπουργείου 
Πολιτισμού», αποφασίζουμε: 

Εγκρίνουμε τη λειτουργία των τμημάτων Ωδικής και Αρμονίας στο 
Παράρτημα του Εθνικού Ωδείου στη Ρόδο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Οκτωβρίου 1987 
Με εντολή Υπουργού 
Ο Γενικό Γραμματέας 
ΚΩΝ/ΝΟΣ ΑΛΑΒΑΝΟΣ 

Αριθ. 63154/1071 (14) 

Έγκριση τροποποιημένου καταστατικού του Παραθεριστικού Οικ. Συν/ 

σμού Περιφερειακών Υπαλλήλων Υπουργείου Εσωτερικών Ν. 

Αχαΐας, απεσπασμένων εξ άλλων Υπηρεσιών στη Δ/νση Εσωτερι¬ 
κών και Υπαλλήλων Νομαρχιακού Ταμείου Αχαΐας Συν.Π.Ε. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ, ΕΡΓΩΝ 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αριθμ. 3564/69/6.2.1987 (ΦΕΚ 78Β/10.2.87) από¬ 
φαση Υπουργού ΠΕ.ΧΩ.Δ.Ε. «Περί καθορισμού αρμοδιοτήτων του Γε¬ 
νικού και Ειδικού Γραμματέα κ.λπ. του Υ.ΠΕ.ΧΩ.Δ.Ε.». 

3. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

4. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

5. Το από 2.10.1987 έγγραφο του Οικοδομικού Συνεταιρισμού (αρ. 
πρωτ. ΥΠΕΧΩΔΕ 63154/1071/5.10.1987), με το οποίο υπεβλή- 
θηκε τροποποιημένο το καταστατικό του Παραθεριστικού Οικ. Συν/ 
σμού Περιφερεικών Υπαλλήλων Υπουργείου Εσωτερικών Ν. Αχαΐας, 
απεσπασμένων εξ άλλων Υπηρεσιών στη Δ/νση Εσωτερικών και Υπαλ¬ 
λήλων Νομαρχιακού Ταμείου Αχαΐας Συν.Π.Ε. συνοδευόμενο από όλα 
τα προβλεπόμενα από τις διατάξεις του Π.Δ. 93/1987 στοιχεία, απο¬ 
φασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικ. Συν/σμό Υπ/λων Υπ. Εσωτερικών Ν. 
Αχαΐας απεσπασμένων εξ άλλων Υπηρεσιών στη Δ/νση Εσωτερικών 
και Υπ/λων Νομαρχιακού Ταμείου Αχαΐας Συν.Π.Ε. όπως διορθώθηκε 
από την Υπηρεσία, ο οποίος έχει έδρα: 

Έδρα Δήμος Πατρέων. 

Σκοπό απόκτηση παραθεριστικής κατοικίας. 

Αριθμό μελών 111. 

Μέγεθος της αρχικής συν/κής μερίδας 8.000 δρχ. 

Έκταση ευθύνης μέχρι του ποσού της εταιρικής μερίδας. 

Αριθμό άρθρων του καταστατικού 45 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση Βίδια της Κοινότητας Λακκόπετρας του Νομού 
Αχαΐας. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.Δ.Ε. περί «Οικιστικής καταλληλότητας» όπως αυτή προβλέπεται 
στο άρθρο 17 παρ. 2 του Π.Δ. 93/87. 

Αθήνα, 15 Οκτωβρίου 1987 
Ο Ειδικός Γραμματέας 
ΑΛ. ΒΟΥΛΓΑΡΗΣ 


♦ 


Αριθ. 1018 (15) 

Τροποποίηση της παραγράφου 2 του άρθρου 18 του κανονισμού λει¬ 
τουργίας και παροχών του ΚΑΦΛΞ Μεσολογγίου. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιή- 
σεως, συμπληρώσεως ενίων διατάξεων των περί φορτ/σεων νόμων» σε 
συνδυασμό με τις διατάξεις της παραγράφου 6 του άρθρου 36 του Ν. 
3239/55. 

2. Τις διατάξεις του Ν. 3200/55 και του Ν.Δ. 532/70 «περί διοικη¬ 
τικής αποκεντρώσεως». 

3. Τις διατάξεις του Β.Δ. 179/70 και 711/70 «περί μεταβιβάσεως 
αρμοδιοτήτων στους Νομάρχες και Επιθεωρητές Εργασίας επί θεμά¬ 
των του Υπουργείου Εργασίας». 

4. Τις διατάξεις του άρθρου 68 του Π.Δ. 1156/77 «περί οργανισμού 
του Υπουργείου Εργασίας». 

5. Την 76/25.6.87 αναφορά του Προέδρου της Δ.Ε. του ΚΑΦΛΞ 
Μεσολογγίου με την οποία υπέβαλε το 10/29.5.87 πρακτικό της Δ.Ε. 


του ΚΑΦΛΞ που αναφέρεται στην τροποποίηση της παραγράφου 6 του 
άρθρου 18 του ισχύοντος κανονισμού λειτουργίας διοίκησης και παρο¬ 
χών του ΚΑΦΛΞ Μεσολογγίου. 

6. Το ΠΡ 3695/1038/18.8.87 έγγραφο του Υπουργείου Εθνικής 
Οικονομίας, Δ/νση Τιμών και Εισοδημάτων που μας διαβιβάσθηκε με 
το 16320/3.9.87 έγγραφο του Υπουργείου Εργασίας. 

7. Την οικονομική δυνατότητα του ΚΑΦΛΞ Μεσολογγίου, αποφασί¬ 
ζουμε: 

Τροποποιούμε την παράγραφο 2 του άρθρου 18 του κανονισμού λει¬ 
τουργίας - διοικήσεως και παροχών του ΚΑΦΛΞ Μεσολογγίου που δια¬ 
μορφώνεται ως εξής: 

Άρθρο 16 

1 . 

2. Το κατά τα ανωτέρω στους δικαιούχους ποσό της εφάπαξ αποζη¬ 
μίωσης ορίζεται σύμφωνα με τις πιο πάνω προϋποθέσεις ανάλογα με τα 
έτη συμμετοχής του φορτ/τή στο ΚΑΦΛΞ ως εξής και με ομαλές συν¬ 
θήκες σ’ αυτό. 

α) Για τους έχοντες 10 έτη συμμετοχή στο ΚΑΦΛΞ δραχμές 
185.055. 

β) Για κάθε χρόνο συμμετοχής πέραν των 10 ετών και μέχρι συ¬ 
μπληρώσεως 25 ετών, το πιο πάνω ποσό προσαυξάνεται κατά δρχ. 
32.002. 

γ) Για κάθε χρόνο συμμετοχής πέραν των 25 ετών και μέχρι 30 
ετών, το πιο πάνω συνολικό ποσό της εφάπαξ αποζημίωσης προσαυξά¬ 
νεται κατά 29.225 δρχ. 

δ) Για κάθε χρόνο πέραν των 30 ετών η εφάπαξ αποζημίωση προ¬ 
σαυξάνεται κατά 28.052 δρχ. μη δυνάμενου του ποσού της εφάπαξ 
αποζημίωσης να υπερβεί τις 951.500 δρχ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ι.Π. Μεσολογγίου, 12 Οκτωβρίου 1987 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

— - ♦- 

Αριθ. Γ. 7281 (16) 

Κύρωση αναδασμού αγροκτήματος ΚΟΤΖΑ ΟΡΜΑΝ ΣΑΑΚ Αχλαδι- 
νής Νέστου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Νόμου 674/1977 άρθρο 15 παρ. 1 «περί ανα¬ 
δασμού της γης και μεγεθύνσεως των γεωργικών εκμεταλλεύσεων και 
άλλων τινών διατάξεων». 

2. Τα κτηματολογικά στοιχεία «πίνακα, απόσπασμα και διάγραμμα» 
του αναδασμού, έτους 1985 του αγροκτήματος ΚΟΤΖΑ ΟΡΜΑΝ 
ΣΑΑΚ Αχλαδινής Νέστου, που μας έστειλε το Γραφείο'Τοπογραφικής 
ΝΟ Καβάλας με το αριθ. 2077/24.4.1987 έγγραφό του. 

3. Τη σχετική εισήγηση της Δ/νσης Γεωργίας της Νομαρχίας απο¬ 
φασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναδασμό το έτος 1985 στο αγρόκτημα ΚΟΤΖΑ ΟΡΜΑΝ ΣΑΑΚ 
Αχλαδινής Νέστου, όπως αυτό απεικονίζεται στους συνταχθέντας από 
την Επιτροπή Αναδασμού κτηματολογικούς πίνακες και διαγράμματα 
της περιοχής αυτής. 

Η παρούσα να δημοσιευθεί στην Εφημερίδα της Κυβερνήσεως. 

Καβάλα, 6 Οκτωβρίου 1987 
Ο Νομάρχης 
ΠΑΝ. ΜΠΕΛΤΣ10Σ 

- ♦ - 

Αριθ. ΑΓ-12351 (17) 

Διενέργεια εκουσίου αναδασμού περιοχής Ροδιανής. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Νόμου 674/1977. 

2. Σχετική εισήγηση της Δ/νσης Γεωργίας της Νομαρχίας μας, 
αποφασίζουμε: 

Να γίνει εκούσιος αναδασμός στην περιοχή του αγροκτήματος Ρο- 
διανής της ομώνυμης Κοινότητας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κοζάνη, 5 Οκτωβρίου 1987 
Ο Νομάρχης 

Γ. ΚΕΡΑΜΑΡΗΣ 

Αριθ. 5090 (18) 

Σύσταση προσωρινών οργανικών θέσεων με σχέση εργασίας ιδιωτικού 
δικαίου αορίστου χρόνου. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις της Κοινής απόφασης ΔΙΠΙΔ/Φ42/24/ 11440/ 
31.12.86 (ΦΕΚ 921/31.12.86 τεύχος Β') των υπουργών Προεδρίας 
της Κυβέρνησης, Εσωτερικών και Οικονομικών για ρύθμιση θεμάτων 
προσωπικού ιδιωτικού δικαίου. 

2. Την γνώμη του Υπηρεσιακού Συμβουλίου του ΝΤ που διατυπώ¬ 
θηκε στο πρακτικό 2 της 25.8.87. 

3. Την αριθ. 289/25/29.9.87 απόφαση του Διοικητικού Συμβου¬ 
λίου του Νομ/κού Ταμείου. 

4. Την απόφασή μας 5087/13.10.87 για την κατάταξη σε προσω¬ 
ρινές θέσεις ιδιωτικού δικαίου αορίστου χρόνου, σύμφωνα με το άρθρο 1 
της Κοινής απόφασης ΔΙΠΙΔ/Φ42/24/11440/31.12.86 έξι (6) 
ασφαλτεργατών που είχαν προσληφθεί με σχέση εργασίας ιδιωτικού δι¬ 
καίου ορισμένου χρόνου σε μη οργανικές θέσεις για τις ανάγκες της 
Υπηρεσίας του Νομ/κού Ταμείου, διαπιστώνουμε: 

Τη δημιουργία έξι (6) προσωρινών θέσεων ασφαλτεργατών με σχέση 
εργασίας ιδιωτικού δικαίου αορίστου χρόνου που καταργούνται αυτοδί¬ 
καια μόλις κενωθούν με οποιονδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καρδίτσα, 13 Οκτωβρίου 1987 
Ο Νομάρχης 
ΜΙΧ. ΧΡΥΣΟΧΟΪΔΗΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(19) 

Στην Υπουργική Απόφαση 320696/24.7.1987 «Τροποποίηση της 
440756/30.12.1985 απόφασης «Γενικός Τεχνικός Κανονισμός Απο¬ 
δοχής Ποικιλιών των καλλιεργουμένων φυτικών ειδών» (ΦΕΚ 124/ 
τ.Β'/26.3.1986) όπως συμπληρώθηκε μεταγενέστερα» που δημοσιεύ- 
θηκε στο ΦΕΚ 445/τ.Β'/21.8.1987, επιφέρεται η εξής διόρθωση: 

Στο άρθρο μόνο, στην παράγραφο 3 περίπτωση β στον τρίτο στίχο η 


φράση «τους εθνικούς καταλόγους των Κρατών μελών του Ε.Κ.» γρά¬ 
φεται στο ορθό «τους εθνικούς καταλόγους των Κρατών - μελών των 


Ε.Κ.». 


♦ 


(Από το Υπ. Γεωργίας) 


( 20 ) 


Στην Υπουργική Απόφαση 320703/30.7.1987 «Γενικός Τεχνικός 
Κανονισμός Ελέγχου και Πιστοποίησης σπόρων σποράς φυτών μεγάλης 
καλλιέργειας, κτηνοτροφικών φυτών και οσπρίων, κηπευτικών και κον¬ 
δύλων πατάτας για φύτευση» που δημοσιεύθηκε στο ΦΕΚ 469/τ.Β’/ 
28.8.1987, επιφέρεται η παρακάτω διόρθωση: 

Στο άρθρο 3 στο είδος ΨΥΧΑΝΘΗ στους στίχους ένατο «Μηδική η 
λυκίσκη - ΜΕΟΙΟΑΟΟ ΕϋΡυΚΙΝΑ Ε» και ενδέκατο «Μηδική η ήμερος 
- ΜΕϋΙΟΑΟΟ δΑΤίνΑ Ε» από την κατηγορία «Εμπορικός» να διαγρά¬ 
φει η ένδειξη «+» αντίστοιχα. 

(Από το Υπ. Γεωργίας) 

-♦- 


( 21 ) 


Στο ΦΕΚ 500/Β/16.9.1987 που δημοσιεύτηκαν οι αποφάσεις του 
Υπ. Πολιτισμού ΥΠΠΟ/ΓΝΟΣ/33990 «Προϋποθέσεις λειτουργίας 
τμήματος κρουστών» και ΥΠΠΟ/ΓΝΟΣ/33992 «Προϋποθέσεις λει¬ 
τουργίας τμήματος κλασικής κιθάρας», γίνονται οι ακόλουθες διορθώ¬ 
σεις. 

1. Απόφαση ΥΠΠΟ/ΓΝΟΣ/33990 «Προϋποθέσεις λειτουργίας 
τμήματος κρουστών». 

α. Στο άρθρο 8, παρ. 1, μετά τη λέξη 30ΗΕΙΕΕΝ, προστίθεται «Νο 
22». Στην ίδια παράγραφο μετά τη λέξη ΚΝΑΙΙΕΚ, διαγράφεται η 
φράση «Νο 22». 

β. Στο άρθρο 10, το όνομα Σιμπέλιους διορθώνεται στο ορθό δΙΒΕ- 
ΕΙϋδ, αντί του λανθασμένου δϋΒΕΕΙΙΙδ που έχει δημοσιευτεί. 

γ. Στο άρθρο 11, στον τελευταίο στίχο, διορθώνεται από το λανθα¬ 
σμένο Π.Δ. 267/87 στο ορθό «Π.Δ 265/87.» 

2. Απόφαση ΥΠΠΟ/ΓΝΟΣ/33992 «Προϋποθέσεις λειτουργίας 
τμήματος κλασσικής κιθάρας». 

Στο άρθρο 13, στον τελευταίο στίχο, συμπληρώνεται, μετά τη λέξη 
Π.Δ. «265/87 (ΦΕΚ 127/Α)». 

(Από το Υπ. Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





